આમ આદમી પાર્ટી અનોખી છે. આંતરિક સંઘર્ષોને પણ જાહેરમાં આણવામાં તેનો જોટો જડે તેમ નથી. ભ્રષ્ટાચાર વિરોધી ચળવળથી શરુઆત થઈ, જેમાં દેશમાંથી લાખો સ્વંયસેવકો જોડાયા. લોકોને તેમાં ભાજપ અને કોંગ્રેસનો વિકલ્પ દેખાયો. આપે દિલ્હીમાં સરકાર પણ રચી, છતાં તેનામાં રહેલું ચળવળનું તત્વનો પીછો તેનાથી ના છૂટ્યો. ધીરે-ધીરે તેમાં તકવાદીઓ પણ જોડાયા. આ બધું બનવા છતાં તેણે વૈકલ્પિક રાજકારણ માટેનો ઉત્સાહ ટકાવી રાખ્યો છે.